Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**ŠALČININKŲ R. PABARĖS PAGRINDINĖS MOKYKLOS**

**DIREKTORĖS GALINOS MOLIS**

**2022 METŲ VEIKLOS ATASKAITA**

2023-01-20

Pabarė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *(Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)*    2022 m. Šalčininkų r. Pabarės pagrindinėje mokykloje dirbo 28 darbuotojai, iš jų 19 - pedagoginiai darbuotojai. Atestuoti visi pedagoginiai darbuotojai: 1 turi mokytojo metodininko kvalifikacinę kategoriją, 12 - vyresniojo mokytojo kvalifikacinę kategoriją, 5 - mokytojo kvalifikacinę kategoriją, mokytojos padėjėja (0,5 etato),karjeros specialistas(0,5 etato).  Beveik visi (90 proc.) mokytojai yra savo dalyko specialistai, turintys aukštąjį pedagoginį išsilavinimą.  Mokykloje vykdomos ikimokyklinio, priešmokyklinio, pradinio, pagrindinio ir neformaliojo ugdymo programos, taip pat vyksta specialiųjų ugdymosi poreikių turinčių mokinių ugdymas. Mokykloje patvirtinti etatai: pagal mokytojų etatinį darbo užmokestį – 11,35 etatai ir 10,5 iš savivaldybės biudžeto lėšų. Suformuota 10 klasių komplektų. Iš jų - dvi ikimokyklinio ugdymo grupės (viena Tetėnų gyvenvietėje ( 7 vaikai), kita Pabarės pagrindinėje mokykloje ( 11 vaikų)).  2022-2023 m. m. pradėjo 72 mokiniai. Mokykloje mokosi įvairių socialinių sluoksnių mokiniai, nemaža dalis iš jų neturi visapusiškai palankios ugdymosi aplinkos namuose. Tai rodo ir didelis nemokamą maitinimą gaunančių skaičius ( 49 procentai). Apie 32 procentai mokinių pavežami iš artimų kaimų. Mokykla turi mokyklinį autobusą.  Mokykla veiklą organizuoja vadovaudamasi 2021–2023 m. strateginiu planu ir 2022 m. veiklos planu. Planuose numatyti konkretūs veiklos tikslai ir priemonės jiems pasiekti.  2021–2023 m. strateginiai veiklos tikslai buvo orientuoti į ugdymo(si) kokybės gerinimą, atnaujinant ugdymo programas, tobulinant pamokos kokybę, sveikatai palankios ugdymosi aplinkos kūrimą.  Siekiant pirmo strateginio veiklos tikslo – ugdymo(si) kokybės gerinimo – 2022 m. veiklos plane buvo iškeltas tikslas – tobulinti motyvuojančias ugdymo(si) aplinkas. Šiam tikslui pasiekti veiklos plane buvo iškelti trys uždaviniai: plėtoti patirtinio ugdymo taikymą ugdymo kokybės gerinimui, tobulinti pasirengimą atnaujinto ugdymo turinio diegimui, tobulinti skirtingų mokinių poreikių ugdymą(si) skatinančios aplinkos kūrimą.  Sėkmingai įgyvendintas ugdymo planas. Išnaudotos visos ugdymo plane numatytos valandos. Ugdymo planas atitinka mokinių, mokytojų poreikius. Skirtos valandos mokinių poreikiams tenkinti, konsultacijoms, kitoms veikloms. Visi dešimtokai ( 6 mokiniai) gavo išsilavinimo pažymėjimus. Visi tęsia mokslus Eišiškių gimnazijoje.  *Mokyklos pažangumas (Mano dienyno duomenys):*   |  |  |  |  |  | | --- | --- | --- | --- | --- | | *Laikotarpis* | *2021-06* | *2021-11-30* | *2022-06* | *2022-11-30* | | *Mokinių skaičius* | *65* | *59* | *58* | *52* | | *Pažangumas* | *100%* | *100%* | *100%* | *95,83%* |   Kiekvieno trimestro pabaigoje yra analizuojami, lyginami ir apibendrinami mokinių pasiekimų rezultatai. Klasių auklėtojai bei mokytojai dalykininkai sistemingai apmąsto visų klasių bei mokinių pasiekimų dinamiką. Palyginus 2021 ir 2022 metų metinius pažymių vidurkius bendras mokyklos mokinių pažymių vidurkis pasikeitė.  4 ir 6 klasių mokiniai dalyvavo Nacionaliniame mokinių pasiekimų patikrinime. 4 klasės mokiniai matematikos žinių patikrinime vidutiniškai surinko 63,9 proc., skaitymo žinių patikrinime – 60,0 proc., pasaulio pažinimo – 53,3 proc., 6 klasės mokiniai matematikos žinių patikrinime vidutiniškai surinko 49,1 proc. balų, skaitymo – 51,4 proc. balų, 8 klasės mokiniai matematikos žinių patikrinime vidutiniškai surinko 61,8 proc. balų, skaitymo – 41,1 proc. balų, gamtos mokslų - 60,0 proc. balų, socialinių mokslų - 67,2 proc. balų.  Mokymosi sunkumų patiriantiems mokiniams buvo organizuotos 9 individualios konsultacijos ir 24 grupinės matematikos, lietuvių kalbos, lenkų ir anglų kalbų, fizikos konsultacijos.  Aktyviai ir tikslingai dirbo Vaiko gerovės komisija. Pagalbos mokiniui specialistų komanda rengė individualios pagalbos teikimo planus, analizavo netinkamo vaikų elgesio atvejus, stebėjo ir analizavo specialiųjų poreikių turinčių vaikų pasiekimus ir pažangą. Vaiko gerovės komisijos komanda dalyvavo 40 val. mokymuose ,,Vaiko gerovės komisijos veikla įtraukiojo švietimo kontekste“ ir „Švietimo pagalba netinkamai besielgiantiems mokiniams“. Vykdomas tėvų švietimas, įgyvendinama „Smurto ir patyčių prevencijos programa“. Aktyviai bendradarbiaujama su partneriais iš PPT ir seniūnijos, kurie padeda spręsti šeimų, neturinčių pakankamai tėvystės įgūdžių, atvejus.  Mokykla siekia stiprinti mokinių pilietinę savimonę. Mokiniai skatinami teikti siūlymus, padėsiančius tobulinti mokyklos veiklą - reguliariai organizuojami visų klasių mokinių, mokinių komiteto susitikimai su administracija. Susitikimų metu aptariamos mokyklos aktualijos, pristatomos naujovės, išklausomi mokinių lūkesčiai, pageidavimai, pasiūlymai ir pastabos. Mokiniai dalyvauja socialinėse pilietinėse akcijose.  2022 metais mokyklos mokiniai dalyvavo 9 rajono ir tarptautiniuose konkursuose, olimpiadose, sporto varžybose bei akcijose. Dalyvavo 20 mokinių ( tai 20% visų mokyklos mokinių). Du devintos klasės mokiniai dalyvavo lietuvių kalbos olimpiadoje tautinių mažumų mokyklų mokiniams bei lietuvių kalbos Meninio skaitymo konkurse. 1-2 klasių mokiniai dalyvavo projekte ,,Sveikata visus metus 2022‘‘, du dešimtos klasės mokiniai dalyvavo meninėje akcijoje ,,Lietuvių liaudies ornamentų žydėjimas, septyni mokiniai dalyvavo estafetiniame bėgime Baltojoje Vokėje, 1 klasės mokinys dalyvavo rajoniniame pradinių klasių mokinių meninio skaitymo konkurse ,,Vaikystės spalvos‘‘, 5 dešimtos klasės mokiniai dalyvavo teisinių žinių konkurse ,,Tėmidė‘‘,du dešimtos klasės mokiniai dalyvavo šešių dienų informacinių technologijų bei gamtos mokslų mokymuose. Vienas 10 klasės mokinys ir viena septintos klasės mokinė dalyvavo deklamavimo konkurse ,,Kresy 2022‘‘.  Savo gabumus ir talentus mokiniai turėjo ir turi galimybę atskleisti bei plėtoti neformaliojo švietimo užsiėmimuose. Mokykla rūpinasi tuo, kad neformaliojo švietimo programų pasiūlos spektras būtų kuo platesnis. Neformaliojo švietimo veikloje dalyvavo 75 procentai mokinių: mokykloje, neformaliojo švietimo įstaigose (Eišiškių muzikos mokykloje, Eišiškių A. Ratkevičiaus sporto mokykloje). Mokiniai fiziškai stiprino sveikatą naujame daugiafunkciame sporto aikštyne prie mokyklos ir Pabarės laisvalaikio treniruoklių salėje. Ikimokyklinės grupės ir pradinių klasių mokiniams yra sudaryta galimybė lankyti stalo žaidimų ir poilsio kambarį Pabarės laisvalaikio salėje.        Suburta atnaujinto ugdymo turinio įgyvendinimo mokykloje komanda, patvirtinta direktoriaus įsakymu 2022-02-10 Nr.V1- 7, kuri parengė mokyklos UTA įgyvendinimo priemonių planą. Mokyklos tėvai supažindinti su UTA 2022-09-23 visuotiniame tėvų susirinkime ,,UTA: svarbu žinoti“. Siekiant tobulinti pasirengimą atnaujinto ugdymo turinio diegimui, mokytojai siekė įgyti kompetencijų atnaujinto ugdymo turinio klausimais. Kvalifikaciniuose renginiuose dalyvavo 100 proc. mokytojų, iš jų 35 proc. – 40 val. kvalifikacijos tobulinimo programoje. Atnaujintų bendrųjų programų projektų, kompetencijų aprašus mokytojai nagrinėjo metodinėje grupėje, rengė rekomendacijas ilgalaikių planų rengimui. Mokytojos, dirbančios pagal ikimokyklinio ir priešmokyklinio ugdymo programas, nagrinėjo metodinės medžiagos rinkinį „Patirčių erdvės“ ir rekomendacijų rinkinį „Žaismė ir atradimai“. Pedagogai didelį dėmesį skyrė pamokos kokybės tobulinimui, išklausė seminarus ,,Pamokos kokybės tobulinimas“ ir ,,Pamokos struktūros kokybė“.  Įvairiuose mokymuose kvalifikaciją kėlė 114 dienų: pedagogai – 556 val., vadovai – 22 dienas. Vienam pedagogui vidutiniškai teko 4,87 dienos, vienam vadovui – 11 dienų. Mokytojai savo kompetencijas kėlė įvairiuose IKT seminaruose (,,Skaitmeniniai mokytojai: naujoji karta ir iššūkiai“). Susitarta, kad ugdymo procese mokytojai naudoja ,,EDUKA“, ,,EMA‘‘ ir kitas IT programas, kurios padeda gerinti mokinių mokymosi rezultatus, į ugdymo procesą toliau diegiamos robotikos pamokos. Įsigytos mokymo priemonės, skirtos spec. poreikių vaikams.  Įgyvendinant antrą strateginį veiklos tikslą – sveikatai palankios ugdymosi aplinkos kūrimą – 2022 m. veiklos plane buvo iškeltas tikslas – kurti sveikatą stiprinančią, saugią aplinką. Šiam tikslui pasiekti veiklos plane buvo iškelti trys uždaviniai: tobulinti socialinių ir emocinių kompetencijų ugdymą mokykloje, vykdyti sveikatą stiprinančios mokyklos programą „Žaliuoju taku į sveiką gyvenimą“, kurti edukacines, poilsio aplinkas.  Įgyvendinant sveikatą stiprinančios mokyklos programą „Žaliuoju taku į sveiką gyvenimą“, mokykloje buvo organizuoti 3 fizinį aktyvumą skatinantys renginiai: sveikatingumo akcija ,,Kiek žingsnelių aplink mano mokyklą", projektas „Noriu būti sveikas ir sportiškas”, kuris vyko Pabarės laisvalaikio salėje. Ikimokyklinio ugdymo, priešmokyklinės grupės vaikams ir 1–4 klasių mokiniams buvo organizuotos 8 pamokėlės ,,Fizinio ugdymo pamokos kitoje aplinkoje“, kurios vyko Eišiškių gimnazijos Dainavos skyriaus sporto salėje (Mokykla neturi savo sporto salės.).  Siekiant gerinti ugdymo(si) ir darbo aplinką, užtikrinti higienos normų reikalavimų atitikimą, buvo pakeistos žaliuzės, dalis šviestuvų.  Įgyvendinant trečią uždavinį – kurti edukacines, poilsio aplinkas kartu su Pabarės laisvalaikio sale – buvo įrengtos dvi erdvės kieme mokinių patirtinėms veikloms vykdyti, tyrimams ir eksperimentams atlikti. 1-4 ir 5-10 klasių mokiniams sukurtos dvi zonos: poilsio ir sporto. Ikimokyklinio ir priešmokyklinio ugdymo grupės, klasės papildytos naujomis edukacinėmis priemonėmis, žaislais, lavinamaisiais žaidimais.  2022 m. vaikų vasaros poilsio programoms buvo panaudota 4922 eurų. Dalyvavo 57 vaikai. Finansavimą gavom iš draugijos,,Wspólnota Polska“ ir kitų užsienio partnerių. Stovyklos dalyviai apsilankė Klaipėdos jūrų muziejuje ir delfinariume, poilsiavo prie jūros. Vyko daug pažintinių-edukacinių veiklų, ypač vasaros poilsio stovykloje Lenkijoje, Plocko mieste. Labai džiugu, kad nei viena išvyka nenuvylė. Stovyklos metu vaikai pamatė daug nauja, įgijo įvairios patirties, patyrė daug teigiamų emocijų. Visos veiklos padėjo formuoti vaikų vertybes bei supažindino su nauja aplinka. Keliaudami ir bendraudami su įvairiais žmonėmis, mokiniai ne tik daug pamatė ir sužinojo, tačiau ir lavino savo socialinius įgūdžius, įgijo pasitikėjimo savo jėgomis ir buvo įkvėpti naujoms kelionėms.  2022 metais pasinaudota Kultūros paso galimybėmis. Kultūros paso renginiams,buvo panauduota 620 eurų, dalyvavo 1-4 klasės mokiniai.  Be finansų, skirtų iš valstybės bei savivaldybės biudžeto, mokykla gavo papildomų lėšų įvairiai projektinei veiklai bei ugdymo proceso gerinimui – 12816 eur. Mokykla atnaujino materialinę bazę, įsigijo 2 nešiojamuosius kompiuterius, vieną spausdintuvą,informacinį stendą,sporto iventorių, mokomąją edukacinę miadžiagą, stalo žaidimus ir daug kitų pri emonių, reikalingų ugdymo procesui. Dalyvavome programose,, Vaisiai jums“ ir ,,Pienas vaikams“, kurios remiamos Europos Sąjungos ir nacionalinio biudžeto lėšomis.  2022 metais atestuota Barbara Ligovka, kuri įgijo pradinių klasių vyresniosios mokytojos kvalifikacinę kategoriją ir Inga Brazovskaja, kuri įgijo lietuvių kalbos ir literatūros vyresniosios mokytojos kvalifikacinę kategoriją.  Sekiau, kad mokyklos bendruomenė taptų atvira, refleksyvi ir besimokanti organizacija.  Vertinant mokyklos turimą įrangą ir priemones, 89 proc. mokinių tėvų (globėjų, rūpintojų) teigia, kad naudojamos priemonės yra įvairios, atitinka šiuolaikinius ugdymo reikalavimus, pagal poreikį atnaujinamos. Vertinant pastatą ir jo aplinką, 87 proc. tėvų (globėjų, rūpintojų) mano, kad mokyklos interjeras yra jaukus, erdvės funkcionalios, aplinka – sveika ir palanki mokytis. 84 proc. mokinių tėvų (globėjų, rūpintojų) teigia, kad mokyklos veiklos perspektyva priimtina visiems bendruomenės nariams, paremta tyrimais, bendruomenės nariai atsakingai dalyvauja įgyvendindami išsikeltus tikslus, finansiniai ištekliai panaudojami lanksčiai, kūrybingai, personalo politika vykdoma atsižvelgiant į mokinių interesus.  Planuojant veiklą 2023 metams reikia atsižvelgti į mokytojų tarybos posėdžiuose priimtus nutarimus bei veiklos kokybės atliktos analizės rekomendacijas dėl mokyklos mokinių pažangos gerinimo plano sudarymo ir įgyvendinimo, dėl aktyvesnio tėvų įtraukimo į mokyklos veiklą bei bendradarbiavimo sistemos sukūrimo, dėl mokytojų bendradarbiavimo galimybių įvairovės, dėl bendradarbiavimo plėtojimo su socialiniais partneriais.  Taigi, galiu teigti, kad 2022 metais strateginio plano bei mokyklos veiklos plano priemonės įgyvendintos sėkmingai. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.Pasirengti diegti atnaujintas bendrąsias programas.  . | Užtikrinti sėkmingą mokytojų pasirengimą diegti atnaujintas bendrąsias programas | Vyksta sisteminga ir kryptinga UTA komandos veikla, padedanti mokyklos bendruomenei pasirengti ugdymo turinio įgyvendinimui.  Parengtas UTA veiklų planas. UTA veiklos integruotos į strateginį ir metinį veiklos planą, numatomi konkretūs terminai, priemonės, atsakomybės, reikalingi ištekliai, siekiamas rezultatas.  Mokyklos pedagogai pagal galimybes tobulina kvalifikaciją, dalijasi gerąja darbo patirtimi UTA temomis  Vyksta UTA proceso stebėsena pagal susitartus kriterijus, esant poreikiui, koreguojamos veiklos. | Suburta atnaujinto ugdymo turinio įgyvendinimo mokykloje komanda 2022-02-10 įsak.Nr.V1-7, kuri parengė mokyklos UTA įgyvendinimo priemonių planą.  Mokyklos tėvai supažindinti su UTA 2022-09-23 visuotiniame tėvų susirinkime ,,UTA: svarbu žinoti“.  Mokyklos bendrojo ugdymo dalykų, priešmokyklinio ugdymo mokytojai 100% tobulino profesinę kvalifikaciją dalyvaudami mokymuose atnaujintų BP klausimais ir reflektavo apie atnaujintų BP diegimo situaciją 2022- 12-28d. Mokytojų tarybos posėdžio metu ,,Kaip sėkmingai pasiruošti bendrojo ugdymo programų įgyvendinimui“, metodiniame renginyje rajono mokytojams ,,Priešmokyklinio ugdymo UTA“.  Vyksta sisteminga ir kryptinga UTA komandos veikla, padedanti mokyklos bendruomenei pasirengti ugdymo turinio įgyvendinimui. Mokyklos UTA įgyvendinimo ir koordinavimo komanda aktyviau įsitraukė į metodinės tarybos bei metodinių grupių veiklos planavimą. Mokyklos vadovų komanda baigė mokymus „Parama mokyklos vadovams, ugdymo turinio reformos Lietuvoje lyderiams“. Rodiklis pasiektas.  Mokyklos pedagogai pagal galimybes tobulina kvalifikaciją, dalijasi gerąja darbo patirtimi UTA temomis (seminarai: „Mokinio individualios pažangos stebėsena. Savivaldumas mokantis“, Ugdymo(si) inovatyvumas“, konferencija: „Pasirengimas įtraukiajam ugdymui. Kas lemia sėkmę?“). Kiekviena metodinė grupė į savo metinius planus įsitraukė su UTA susijusias veiklas, vyksta UTA proceso stebėsena pagal susitartus kriterijus, esant poreikiui, koreguojamos veiklos.. |
| Gerinti mokyklos ugdymo proceso stebėseną. | Mokykloje nuosekliai renkami ir sisteminami duomenys apie ugdymo proceso būklę, kaitą ir strateginių Mokyklos tikslų bei uždavinių įgyvendinimą. | Mokyklos vadovas su mokytojų bendruomene aptaria ir susitaria dėl pagrindinių stebėsenos tikslų, uždavinių ir principų. Parengtas ir patvirtintas mokyklos ugdomosios veiklos stebėsenos aprašas. Direktorius vykdo stebėseną – ne mažiau kaip 25 pamokų per metus(su mokytoju aptaria, analizuoja ir teikia grįžtamąją informaciją). | Parengtas ir patvirtintas Pabarės pagrindinės mokyklos ugdomosios veiklos stebėsenos tvarkos aprašas" (2022m. sausio 3 d. isakymas Nr. V 1- 14). Per metus buvo stebėtos 25 pamokos 1 -10 klasėse. Stebėjimo metu buvo išskirtos tobulintos sritys. Stebėtos pamokos aptartos su mokytojais individualiai. Pateikta grįžtamoji informacija ir rekomendacijos. Stebėsenos analizė pristatyta MTP (protokolas 2022-06-08, Nr. V3-5). Mokinių pasiekimų ir pažangos rezultatų suvestinės, PUPP rezultatai analizuojami mokytojų tarybos posėdžiuose (protokol. 2021-02-03 Nr. V3-2; 2021-05-18 Nr. V3-3; 2021-06-11Nr. V3-4) Stebėsenos duomenų analizės ir išvadų pagrindu yra planuojamas mokyklos ugdymo proceso tobulinimas. |
| Organizuoti priešmokyklinio ugdymo pedagogų darbą pagal atnaujintą priešmokyklinio ugdymo programą. | Užtikrinti sėkmingą mokytojų pasirengimą dirbti pagal atnaujintą priešmokyklinio ugdymo programą. | Tobulinamos mokytojų kompetencijos atnaujinto ugdymo turinio įgyvendinimo klausimais. | 1 Sudariau galimybes mokytojams įgyti kompetencijų atnaujinto ugdymo turinio klausimais. Mokymuose dalyvavo 100 proc. priešmokyklinio ir ikimokyklinio ugdymo mokytojų. Inicijavau atnaujintų bendrųjų programų projektų, kompetencijų aprašų nagrinėjimą metodinėje taryboje (2022-02-03 Nr. MK-2, 2022-03-03 Nr. MK-3, 2022-04-07 Nr. MK-4, 2022-05-05 Nr. MK-5) ir rekomendacijų planavimui rengimą.  2. Komandoje su mokytoja, dirbančia pagal priešmokyklinio ugdymo programą, dalyvavome 40 val. kvalifikacijos tobulinimo programoje ,,Kaip kūrybiškai ir kokybiškai įgyvendinti atnaujintą priešmokyklinio ugdymo programą?" Sudariau sąlygas priešmokyklinio ugdymo grupės ugdymą organizuoti pagal atnaujintą programą nuo 2022-09-01. Inicijavau darbo pagal atnaujintą programą stebėjimą ir analizavimą. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
|  |  |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Inicijavau dalyvavimą projektuose ir programose, teikiančiose finansavimą vasaros poilsio stovyklai. | Koordinavau mokyklos veiklą vasaros poilsio finansuojamuose projektuose(2) ir kitose programose. Projektai vykdyti Pabarės pagrindinėje mokykloje ir vasaros poilsio stovykloje Lenkijoje, Plocko mieste. |
| 3.2.Mokyklos veiklos reglamentuojančių dokumentų parengimas. | Atnaujintos asmens duomenų tvarkymo taisyklės (2022-11-16 įsak. Nr. V1-43)  Priekabiavimo, seksualinio priekabiavimo, persekiojimo ir smurto prevencijos taisyklės (2022-12-08 įsak. Nr. V1-45)  Darbo apmokėjimo sistemos dalinis pakeitimas 2022-12-15, Nr. V1-50  Ugdymo karjeros specialisto pareigybės aprašymas, 2022-12-16, Nr. V1-51 |
| Mokytojų išvykos organizavimas | Edukacinė išvyka į Klaipėdą, 2022-08-16,Nr.V4-54 |
|  |  |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2 |  |  |  |

Galina Molis, direktorė